Koedoeskloof Guesthouse | LekkeSlaap
Koedoeskloof Guesthouse is 9 km vanaf Ladismith in die Wes-Kaap langs Roete 62 geleë. Dit is 'n stukkie paradys wat tussen die majestueuse
Swartberge lê en uitkyk op die toweragtige Towerkop-bergpiek.
Die instansie is sowat 450 km vanaf Port Elizabeth en 330 km vanaf Kaapstad se middestad, 'n ideale ligging vir gaste wat tussen dié 2 stede reis.
Verblyf is beskikbaar in 5 en suite-kamers, almal het trappe. 3 van die kamers het aparte deure en lei na 'n ruim veranda wat aan die hoofhuis geheg is en die ander 2 kamers het 'n privaat ingang aan die agterkant van die perseel. Daar is 3 kamers wat elkeen 2 enkelbeddens het wat in 'n koninggrootte-bed omskep kan word. Die ander kamer het 'n koninggrootte-bed en 'n enkelbed en die die vyfde kamer het 'n dubbelbed. Dié kamers het ook elkeen 'n en suite-badkamers.
Daar is kraakwit perkallinne met 'n 200-draadtelling, anti-allergiese kussings en duvet-voerings, sagte dekens en warm komberse op die beddens. Vars handdoeke, gratis toiletware en koffie- en teemaakgeriewe is in elke kamer beskikbaar. Die plafonwaaiers bied lafenis in die somer en daar is muurverwarmers vir die koue winters.
Ongelukkig is die kamers nie ingerig vir selfsorg nie, maar daar is wel 'n restaurant op die perseel, DwarsBar. Hier kan gaste lekker ontspan. 'n boek lees en skemerkelkies geniet terwyl hulle uitkyk oor die asemrowende vallei. Ons bied 'n verskeidenheid gourmet burgers en gaste het talle keuses, van bees tot koedoe. Ander maaltye is ook beskikbaar indien vooraf gereël. Ons ontbyt word hoog aanbeveel en sluit vars vrugte in die somer, asook 'n Engelse ontbyt met egte filterkoffie regdeur die jaar, in.
Ons het 2 pragtige Rhodesiese rifrûe. Hulle is mal oor die gaste, maar ongelukkig nie oor ander diere nie en daarom is dié lodge nie toeteldiervriendelik nie.
Koedoeskloof Guesthouse is perfek geleë en kan maklik met 'n motor of motorfiets bereik word. Dié ligging is ideaal vir gaste wat die Klein-Karoo wil verken. Gaste kan vooraf navraag doen oor meer spesifieke doendinge, soos erfenistoere, bergroetes en wyntoere sodat dit voor gaste se aankoms gereël kan word met die regte gidse.